open-index/open-wikipedia-markdown huggingface dataset:
Iris Rautio

**Iris Rautio** (s. 1. lokakuuta 1940 Lahti) on suomalainen jazzlaulaja, joka levytti 1960-luvulla myös muunlaista rytmimusiikkia ja tunnetaan matalasta äänestään. Hänen tunnetuimpiin levytyksiinsä kuuluu vuonna 1967 julkaistu ”Rinteen poika”, Jyrki Lindströmin suomennos Bobby Gentryn synkästä balladista ”Ode to Billie Joe”.

Lahdessa syntynyt mutta Helsingissä varttunut Rautio aloitti uransa 16-vuotiaana iskelmäkilpailun voitosta ja esiintyi kymmenisen vuotta Jorma Weneskosken yhtyeen solistina. Hän kävi mannekiinikoulun ja oli mukana harrastajien perustamassa Kellariteatterissa. 1960-luvulla hän opiskeli jazzlaulua ja jazzmusiikin historiaa New Yorkissa.

Ensimmäiset levytykset Rautio teki Jokerit-kvartetin jäsenenä 1959. Tuolloin sen muut jäsenet olivat John Sandman, Nisse Lindqvist ja Pentti Flinckman. Vuosina 1963–1964 Iris Rautio levytti kolme singleä Deccalle, näiden joukossa Toivo Kärjen säveltämä, Reino Helismaan sanoittama ja Björn Björklöfin sovittama beguine "Kaipuu kuutamossa".  Vuosina 1964–1967 Rautio levytti kolme singleä HMV:lle ja vuonna 1969 yhden singlen CBS:lle. Näihin kuului coverversio Sonny & Cherin kappaleesta ”Bang Bang”. Suomen äänitearkiston Fenno-tietokanta luettelee häneltä 24 levytettyä kappaletta vuoteen 1999 mennessä, Yleisradion Fono.fi-äänitetietokanta kaikkiaan 54 kappaletta.

Rautio osallistui Suomen euroviisukarsintaan 1964 Eino Hurmeen säveltämällä ja Reino Helismaan sanoittamalla laululla ”Tulen jälkeen”,.

Useimmin Iris Rautio esiintyi 1960-luvulla muiden suomalaisten jazzartistien tavoin Helsingin Albertinkadun Old House Jazz Clubilla eli ”Mäyränkolossa”. Päätoimenaan hän työskenteli pankkitoimihenkilönä. Syksyllä 1967 Iris Rautio teki kolmen viikon kiertueen Neuvostoliitossa. Samana vuonna hän, Sirkka Keiski ja Oili Vainio muodostivat Kolmiapila-nimisen trion.  Se levytti neljä kappaletta, joista kaksi oli Toivo Kärjen sävellyksiä.  Seuraavan vuoden kesällä Iris Rautio sijoittui kolmanneksi Itä-Saksassa Rostockin Itämeren viikon laulukilpailussa Rauno Lehtisen kappaleella ”On hetki”.

Myöhemmin Iris Rautio on esiintynyt The Settlemen Big Bandin laulusolistina, muun muassa yhtyeen nimeä kantavalla omakustannealbumilla vuodelta 1986, jolla yhtyettä johtaa Petri Juutilainen.

## Lähteet

## Aiheesta muualla
*Iris Rautiosta Eurovision Wikissä 
*Aho, Anne & Taskinen, Anne: *Rockin korkeat korot. Suomalaisen naisrockin historia!* WSOY 2004. .
Gunnel Vallquist

**Gunnel Vallquist** (19. kesäkuuta 1918 Tukholma, Ruotsi – 11. tammikuuta 2016 Tukholma, Ruotsi) oli ruotsalainen kirjailija. Hän oli Ruotsin akatemian jäsen vuodesta 1982. Hän kääntyi katoliseksi 21-vuotiaana ja asui Ranskassa 1946–1959. Katolisuus vaikutti merkittävällä tavalla hänen tuotantoonsa. Hän kirjoitti pääasiassa esseekokoelmia, joiden keskeinen ajatus on edistyksellinen katolisuus.

## Lähteet

## Aiheesta muualla

* Svenska Akademien
Osakehuoneisto

**Osakehuoneisto** tarkoittaa Suomessa asuntoa tai muuta tilaa, jonka hallintaan asunto-osakeyhtiön tai keskinäisen kiinteistöosakeyhtiön osakkeet oikeuttavat. Osakehuoneistoon kuuluvat ne rakennuksen tai kiinteistön osat, jotka kuuluvat osakkeenomistajan hallintaan osakeomistuksen perusteella. Osakehuoneistoon voi kuulua asunto, varasto, pysäköintipaikka, piha-alue tai muu huoneisto tai tila.  

Käyttötarkoitukseltaan osakehuoneisto voi olla paitsi asuinhuoneisto myös muun muassa liike-, myymälä-, toimisto- tai autotallihuoneisto tai varastotila. Osakehuoneisto voi olla myös rakentamaton tila kuten autopaikka. Samassa yhtiössä voi olla käyttötarkoitukseltaan erilaisia osakehuoneistoja.

Asunnoksi tarkoitettua osakehuoneistoa kutsutaan myös **asunto-osakkeeksi**. Se sijaitsee tavallisesti kerrostalossa tai rivitalossa mutta voi olla myös paritalossa tai erillistalossa. Osakehuoneisto voi olla myös omakotitalo, jos se kuuluu asunto-osakeyhtiölle.

Yhtiöjärjestyksen huoneistoselitelmässä määritellään, mitkä tilat kukin osakehuoneisto käsittää ja mikä osakeryhmä vastaa mitäkin osakehuoneistoa.

## Parveke

Osakehuoneistoon kuuluu myös sellainen parveke, johon on kulku vain yhden tai useamman osakehuoneiston kautta. Yhtiöjärjestyksessä voidaan kuitenkin määrätä, että parvekkeet ovat yhtiön hallinnassa.

Huoneiston edustalla oleva kattoalue (kattoterassi) ei lähtökohtaisesti kuulu osakehuoneistoon. Kattoterassin hallintaoikeus voi kuitenkin perustua yhtiöjärjestysmääräykseen.

## Piha
Osakehuoneiston edustalla oleva piha-alue ei lähtökohtaisesti kuulu osakehuoneistoon, vaikka se olisi aidattu tai muuten merkitty ja vaikka sinne olisi pääsy vain yhdestä tai tietyistä huoneistoista. Jos piha-alue halutaan rinnastaa osakehuoneistoon tai parvekkeeseen, siitä on määrättävä yhtiöjärjestyksessä.

## Katso myös

* Huoneisto

## Lähteet
Tharoiseau

**Tharoiseau** on kunta Ranskassa Yonnen departementissa Bourgogne-Franche-Comtén alueella. Se sijaitsee noin 13 kilometriä Avallonin kaupungista länteen.

Nykyinen linna *Château de Tharoiseau* on rakennettu 1800-luvun puolivälissä. Aiemmin samalla paikalla oli Estutt d'Assayn suvun päärakennus. Suku oli tullut 1400-luvulla Skotlannista. Hautausmaalla olevassa kappelissa on heidän sukuhauta. Myös kunnan kirkko on uudelleenrakennettu 1800-luvun puolivälissä. Kirkon kivinen saarnastuoli on peräisin 1400-luvulta, ja puiset patsaat 1600-luvulta.

Kunta on osa Morvanin luonnonpuistoa (*Parc naturel régional du Morvan*).

## Talous
Tharoiseau kuuluu Curejoen laaksossa olevaan viininviljelyalueeseen, jonka tuotteet saavat käyttää Vézelay (AOC) -alkuperäistunnusta. Alueeseen kuuluu Tharoiseaun lisäksi kolme muuta kuntaa: Vézelay, Asquins ja Saint-Père.


Tiedosto:TharoiseauF89_chateau_IMF9478.jpg|Château de Tharoiseau
Tiedosto:TharoiseauF89_eglise_IMF9459.jpg|Kirkon julkisivu


## Lähteet

## Aiheesta muualla
Elämää avaruudessa: miksi on todennäköistä, ettemme ole yksin maailmankaikkeudessa

**Elämää avaruudessa: miksi on todennäköistä, ettemme ole maailmankaikkeudessa** on tammikuussa 2021 julkaistu Harvardin yliopiston astronomian professorin Avi Loebin kirjoittama tietokirja, jossa käsitellään pääasiassa älykkään elämän mahdollisuutta muualla maailmankaikkeudessa. Kirjassa puhutaan paljon ʻOumuamuasta eli 19. lokakuuta 2017 havaitusta tähtienvälisesta kappaleesta, jonka Avi Loeb uskoo olevan aurinkopurje.

## Lähteet
* Elämää avaruudessa

### Viitteet
Avi Loeb

**Abraham (Avi) Loeb** (s. 26. helmikuuta 1962) on israelilais-yhdysvaltalainen tähtitieteilijä ja teoreettinen fyysikko. Hän on Harvardin yliopiston professori ja pisimpään palvellut Harvardin tähtitieteen osaston johtaja (2011–2020). Vuonna 2012 *[[Time]]*-lehti listasi Loebin yhdeksi maailman vaikutusvaltaisimmista tähtitieteilijöistä.  

## Teoksia

* First Light in The Universe -Saas- Fee Advanced Course 36. Swiss Society For Astrophysics and Astronomy
** Mukana kirjoittamisessa: Daniel Schaerer, Angela Hempel, Andrea Ferrara, Dennis Puy, Richard S. Ellis. Julkaistu: 2007.
* How did the first stars and galaxies form? 
** Voitti 2012 Cambliss Astronomical Writing Award - Palkinnon. Julkaisut: 2010.
* The First Galaxies in The Universe
** Julkaistu: 2013
* Elämää avaruudessa: miksi on todennäköistä, ettemme ole yksin maailmankaikkeudessa
** Julkaistu: 2021 

## Palkinnot ja kunniamerkit

* 1987 – The Kennedy Prize, Hebrew University of Jerusalem
* 2002 – Guggenheim Fellowship
* 2004 – Distinguished Visiting Professorship at the Faculty of Physics and the Einstein Center for Theoretical Physics, Weizmann Institute of Science
* 2006 – Salpeter Lectureship at Cornell University
* 2006/7 – John Bahcall Lecturer at Tel Aviv University University
* 2007 – Merle Kingsley Distinguished Visitor at the California Institute of Technology (Caltech)
* 2007 – Inaugural Australian Institute of Physics (AIP) End of Year Lecturer
* 2009 – Distinguished Visiting Scientist at the Carnegie Observatories, Pasadena
* 2011 – Las Cumbres Observatory Prize Lecturer in Astrophysics, UC Santa Barbara
* 2011 – Sackler Lecturer in Astronomy, Leiden Observatory, Netherlands
* 2012 – Galileo Galilei Chair (Cattedra Galileiana) Award, Scuola Normale Superiore, Pisa, Italy
* 2012 – Elected member of the American Academy of Arts & Sciences
* 2013 – Miegunyah Distinguished Visiting Fellowship, University of Melbourne, Australia
* 2013 – Chambliss Astronomical Writing Award from the American Astronomical Society, for the book “How Did the First Stars and Galaxies Form?” (2010)
* 2014 – Member of the Board on Physics & Astronomy (BPA) of the National Academies
* 2015 – Elected Fellow of the International Academy of Astronautics (IAA) SETI Permanent Committee
* 2015 – Elected Member of the American Physical Society (APS)

## Lähteet
*https://akateeminenwebshop.com/tuote/loeb_abraham/first_light_in_the_universe_saas/9783540741626
*https://press.princeton.edu/books/paperback/9780691145167/how-did-the-first-stars-and-galaxies-form
*https://aas.org/grants-and-prizes/chambliss-astronomical-writing-award
*https://www.goodreads.com/book/show/17169857-the-first-galaxies-in-the-universe
*https://www.wsoy.fi/kirja/avi-loeb/elamaa-avaruudessa/9789510446966
Inni Pärnänen

**Inni Pärnänen** (s. 28. lokakuuta 1971) on suomalainen taiteilija-muotoilija.

Pärnänen kirjoitti ylioppilaaksi Helsingin ranskalais-suomalaisesta koulusta 1990. Hän valmistui Lahden muotoiluinstituutista kultasepäksi vuonna 1995 ja Taideteollisen korkeakoulun käsi- ja taideteollisen alan koulutusohjelmasta taiteen maisteriksi 1995.

Pärnänen on pitänyt useita yksityisnäyttelyitä ja osallistunut yhteisnäyttelyihin Suomessa ja ulkomailla. Hänen töitään on esillä muun muassa Desingmuseon kokoelmissa Helsingissä.

Pärnänen on Lumoava-tuotemerkin korusuunnittelija. Hänet on palkittu Korutaideyhdistys ry:n Vuoden 2017 korutaiteilijana. Hän on Kuvataiteen näyttöapurahalautakunnan jäsen ja Taiteen edistämiskeskuksen arkkitehtuuri- ja muotoilutoimikunnan puheenjohtaja.

## Lähteet
Paritalo

**Paritalo** tarkoittaa kahden asunnon kytkettyä pientaloa. Paritalon asunnoilla on omat sisäänkäynnit. Paritaloa kutsutaan toisinaan kahden perheen taloksi. 

Paritalon asunnot liittyvät toisiinsa joidenkin rakennusosien kuten katoksen tai varaston välityksellä samoin kuin rivitalossa tai ketjutalossa. Ulkoarkkitehtuuriltaan asunnot ovat usein samanlaisia.

Jos paritalo kuuluu asunto-osakeyhtiölle, sen asunnot ovat osakehuoneistoja.

## Lähteet
Erillistalo

**Erillistalo** tarkoittaa samalla tontilla sijaitsevia erillisiä asuintaloja. Niitä hallitaan joko asunto-osakeyhtiömuotoisesti tai hallinnanjakosopimuksella. 

Erillistalo voi vaikuttaa ulkoisesti samanlaiselta kuin omakotitalo. Jos erillistalo kuuluu asunto-osakeyhtiölle, siinä sijaitseva asunto on osakehuoneisto. 

## Lähteet
Seututie 561

**Seututie 561** on Pohjois-Savossa kulkeva seututie. Tie kulkee Pielaveden Pajuskylästä Kiuruveden kaupunkikeskustaan. Tien kunto on erittäin vaihteleva. Tien vuorokausiliikennemäärät ovat Kiuruveden keskusta-alueella suuria, mutta pienevät keskusta alueen ulkopuolella noin 300–500 ajoneuvoon vuorokaudessa. Nopeusrajoitus tiellä on pääosin 80 kilometriä tunnissa lukuun ottamatta Pielaveden ja Kiuruveden taajamia. Seututie 561 toimii myös Kiuruveden keskustan pääkatuna.

## Reitti ja tieyhteydet

* Pajuskylä (kantatie 77)
* Pielavesi (yhdystie 5572)
* Sammalisenlahti (seututie 563)
* Kirkkosaari (yhdystie 16103)
* Levälahti (yhdystie 16113)
* Piekkälänniemi (yhdystie 16063)
* Vaaraslahti (yhdystie 5603)
* Pyöreinen (yhdystie 16075)
* Sulkavanjärvi (yhdystie 16117)
* Heinäkylä (yhdystie 16118)
* Ruutana (yhdystie 5611)
* Ponginperä (yhdystie 16082 ja yhdystie 16077)
* Hautakylä (yhdystie 5613)
* Savikko (yhdystie 7693)
* Kiuruvesi as. (yhdystie 5615)
* Kiuruvesi (valtatie 27 ja seututie 599)

## Lähteet

## Aiheesta muualla
Maris

**Maris** on etunimi, joka voi olla naisen tai miehen nimi. Se on mahdollisesti peräisin latinankielisestä ilmauksesta *stella maris* (’meren tähti’), jossa jälkimmäinen sana tarkoittaa merta. Virossa Maris on yleinen Maria-nimen muunnelma. Myös englantilaisella kielialueella Maris tunnetaan naisennimenä.

Digi- ja väestötietoviraston mukaan Suomessa on vuoteen 2021 mennessä tilastoitu noin 230–240 Maris-nimistä naista. Maris-nimisiä miehiä on ollut suunnilleen saman verran (noin 220–240).

## Nimipäivä
Virossa Marisin nimipäivä on 1.&nbsp;elokuuta.

## Tunnettuja Maris-nimisiä
* Maris Gothóni (s. 1979), suomalainen pianisti ja runoilija
* Maris Lauri (s. 1966), virolainen poliitikko

## Kuvitteellisia Maris-nimisiä
* Maris Crane, Niles Cranen vaimo televisiosarjassa *[[Frasier]]*

## Lähteet
Kytketty pientalo

**Kytketty pientalo** eli **kytketty asuinrakennus** on kahdesta tai useammasta asunnosta koostuva pientalo, jonka huoneistot liittyvät toisiinsa jonkin rakenteen välityksellä. Huoneistot voivat liittyä toisiinsa suoraan tai esimerkiksi katoksen, autosuojan tai varaston välityksellä. 

Kytkettyjä pientaloja ovat paritalo, rivitalo ja ketjutalo.

## Katso myös

* Erillispientalo

## Lähteet
Chankillo

**Chankillo** tai **Chanquillo** on muinainen monumenttikompleksi Perun rannikkoaavikolla Casma-Sechinin altaassa Ancashin alueella. Raunioihin kuuluu Chankillon linnoitus kukkulan huipulla, kolmentoista tornin muodostama aurinko-observatorio sekä asuin- ja kokoontumispaikkoja. Se on rakennettu 300-luvulla eaa. Chankillo on ollut heinäkuusta 2021 alkaen Unescon maailmanperintökohde. Alue on kooltaan noin neljä neliökilometriä.

## Aurinko-observatorio
Chankillon aurinko-observatorion muodostavat kolmetoista säännöllisin välein pohjois-eteläsuuntaiselle harjanteelle rakennettua kivitornia. Ne muodostavat 300 metriä pitkän ”hammastetun” horisontin, jossa on kapeita rakoja säännöllisin välein. Tutkijat ovat löytäneet kaksi mahdollista katselupaikkaa, toinen idässä ja toinen lännessä. Näiltä paikoilta katsottuna tornien rivistö vastaa hyvin tarkasti auringon nousu- ja laskukohtia vuoden eri vaiheissa. Talvipäivänseisauksena aurinko nousee Chankillon etelänpuoleisimman tornin takaa (lännestä katsottuna), ja siirtyy vuoden mittaan vähitellen, kunnes kesäpäivänseisauksen aikaan, puoli vuotta myöhemmin, se nousee rivin pohjoisimman tornin takaa.

Chankillon tornit ovat mahdollisesti varhaisin tunnettu observatorio Amerikassa. Chankillon asukkaat olisivat pystyneet määrittämään päivämäärän parin vuorokauden tarkkuudella pelkästään seuraamalla auringon nousua ja laskua eri tornien kohdalla

Tornit on tunnettu vuosisatojen ajan. Thor Heyerdahl spekuloi kirjassaan *[[Kon-Tiki – lautalla yli Tyynenmeren]]* niiden astronomisella merkityksellä, mutta vasta vuonna 2007 Iván Ghezzi ja Clive Ruggles esittivät tarkemman hypoteesin.

## Lähteet

## Aiheesta muualla
Osakeryhmä

**Osakeryhmä** tarkoittaa Suomen asunto-osakeyhtiölaissa järjestysnumerolla yksilöityjä yhtä tai useampaa osaketta, jotka tuottavat oikeuden hallita tiettyä osakehuoneistoa. Osakeryhmiä käytetään asunto-osakeyhtiössä ja keskinäisessä kiinteistöosakeyhtiössä. Yhtiöjärjestyksen huoneistoselitelmässä määrätään, mitä osakehuoneistoa mikäkin osakeryhmä vastaa.

Osakeryhmää koskee *jakamattomuuden periaate*. Samaan osakeryhmään kuuluvia osakkeita ei saa erikseen merkitä, luovuttaa tai muulla tavoin siirtää tai pantata. Tästä on poikkeuksena se, jos huoneisto jaetaan tai osa siitä yhdistetään toiseen huoneistoon.

Osakeryhmän osakkeiden lukumäärä suhteutetaan usein osakehuoneiston kokoon. Nykyään lukumäärä vastaa yleensä osakehuoneiston pinta-alaa joko suoraan tai jonkin kertoimen mukaan. Tämä ei ole kuitenkaan välttämätöntä. Varsinkin vanhoissa yhtiöissä lukumäärä saattaa poiketa huoneiston suhteellisesta pinta-alaosuudesta. Osakeryhmä saattaakin koostua vain yhdestä tai kahdesta osakkeesta huoneiston koosta riippumatta. On myös mahdollista, että asunto-osakkeiden lukumäärät on suhteutettu asuntojen pinta-alaan, mutta autotalliosakkeiden lukumäärä on sama autotallin koosta riippumatta. Osakemäärä määrittelee osakkaan äänimäärän yhtiössä. Onkin suositeltavaa, että osakkeiden lukumäärä mitoitetaan vastaamaan huoneiston osuutta koko yhtiön omaisuudesta. Tällöin poikkeava osakelukumäärä ei tuota yhdelle osakkaalle perusteetonta äänivaltaa muiden osakkaiden kustannuksella.

Vuoteen 2018 asti voimassa olleiden asunto-osakeyhtiölain säädösten mukaan kustakin osakeryhmästä oli annettava osakekirja. Säännös on kumottu vuoden 2019 alusta. Vanhat osakekirjat korvataan huoneistotietojärjestelmään tehdyllä merkinnällä siirtymäajan kuluessa.

## Lähteet
Penetraatio

**Penetraatio** tarkoittaa tilannetta jossa ihmisen kehon aukkoon, kuten vaginaan, peräaukkoon, tai suuhun, työnnetään ruumiinosa tai jokin muu esine. Penetraatio on isossa osassa ihmisten välistä seksiä ja lisääntymistä, jossa yleensä penis työnnetään vaginaan.

Penetraatio ei kuitenkaan ole yhtäkuin seksi, vaan yksi monista tavoista toteuttaa ja harrastaa seksiä. Penetraatio voi tapahtua myös esimerkiksi seksuaalisen hyväksikäytön yhteydessä, jolloin se ei ole seksiä, vaan raiskaus.

## Määrittely
Penis-vagina penetraatiosta käytetään yleensä termiä yhdyntä tai emätinyhdyntä. Peräaukon penetraatio on puolestaan osa anaaliseksiä. Penetraatiota, jossa käytetään suuta, kutsutaan muun muassa fellaatioksi, suihinotoksi tai oraaliseksiksi. Suuseksissä penetraatio voi olla esimerkiksi penis toisen ihmisen suussa, tai kielellä vaginan penetroiminen.

## Esimerkkejä penetraatiosta
Toista ihmistä voi penetroida esimerkiksi omilla ruumiinosillaan (penis, sormet), seksileluilla (dildo, anaalitappi), tai muilla esineillä (kurkku, pamppu). 

* Sormettaminen - ihminen työntää sormensa toisen vaginaan tai peräaukkoon, ja edestakaisella liikkeellä tuottaa hänelle seksuaalista mielihyvää.

* Strap-on - toisen penetroiminen käyttäen vyötärölle asetettua tekopenistä, strap-onia.

## Katso myös

* Luettelo seksiasennoista
* Ehkäisy
* Penisplugi
* Sukupuolielin

## Lähteet

## Aiheesta muualla
Asiakas-palvelin-arkkitehtuuri

**Asiakas-palvelin-arkkitehtuuri** on ohjelmistoarkkitehtuuri, jossa tietokoneverkossa olevat asiakasohjelmat ovat yhteydessä keskitettyyn palvelinohjelmaan.
Esimerkiksi verkkoselain on asiakasohjelma ja WWW-palvelin on palvelinohjelma.

Asiakaat ovat työasemia tai henkilökohtaisia tietokoneita ja palvelimet ovat jossakin muualla verkossa, usein tehokkaammilla tietokoneilla. Ideaalitapauksessa palvelin toteuttaa on standardoidun läpinäkyvän rajapinnan (tietoliikenneprotokolla), jolloin asiakkaan ei tarvitse tuntea palvelimen toteutusta. 
Koska asiakas- ja palvelintietokoneet ovat toisistaan riippumattomia laitteita malli on täysin eri suurtietokoneissa käytetystä mallista, jossa tyhmä pääte vain kommunikoi keskuskoneen kanssa.

Termillä voidaan myös tarkoittaa mitä vain kahteen tai useampaan prosessiin jaettua tietojenkäsittelyä.

Termien varhainen lähde on hajautettua tiedostojärjestelmää koskeva artikkeli *Separating Data From Function in a Distributed File System* vuodelta 1978.

## Ominaispiirteitä
Eräitä mallin ominaispiirteitä:
* *epäsymmetrisyys*: monta-yhteen suhde asiakkaiden ja palvelimien välillä; asiakkaat aloittavat pyytämällä palvelua; palvelimet odottavat passiivisesti pyyntöjä asiakkailta.
* *kapselointi*: palvelin on erikoistunut ja päättää miten tehtävä suoritetaan kun se saa pyynnön; palvelimet voidaan päivittää ilman vaikutusta asiakkaisiin niin kauan kuin viestirajapinta säilyy muuttumattomana.
* *eheys*: ohjelmakoodi ja data ovat keskitetysti hallittuja; asiakkaat ovat riippumattomia ja henkilökohtaisia.
* *sijainnista riippumattomuus*: asiakas ja palvelin ovat prosesseja, jotka voivat sijaita samalla tietokoneella tai erotettuna tietokoneverkon välityksellä.
* *viestipohjaisuus*
* *alustariippumattomuus*: asiakkaat ja palvelimet voivat olla riippumattomia käytetystä käyttöjärjestelmästä tai laitteistosta ja sallii eri yhdistelmiä.

## Katso myös
* Hajautettu tietojenkäsittely

## Lähteet

## Aiheesta muualla
Miika Mehmet

**Miika Mehmet** (s. 1978 Vaasa) on suomalainen uransa lopettanut vapaaottelija ja entinen ammattirikollinen. Mehmet syyllistyi vuonna 2011 Loimaalla tapahtuneeseen rahankuljetusauton ryöstöyritykseen, josta hänet tuomittiin viideksi ja puoleksi vuodeksi vankeuteen. Aikaisemmin Mehmet oli kuulunut Cannonball MC -moottoripyöräkerhoon. Hän vapautui vankilasta vuonna 2014 ja on työskennellyt sen jälkeen muun muassa Kriminaalihuollon tukisäätiössä ja Helsinkimission väkivallantekijöihin keskittyvässä Aggredi-hankkeessa. Vuonna 2020 ilmestyi Seppo Lampelan kirjoittama kirja *Väkivallan perintö*, joka käsittelee Mehmetin aikaisempaa rikollista elämää. 

Vapaaottelu-urallaan vuosina 1999–2016 Mehmet otteli kahdeksan kertaa ja voitti otteluistaan kolme. Vuonna 2005 hän otteli Cage Warriors 13: Strike Force 2 -tapahtumassa ja hävisi Michael Bispingille teknisellä tyrmäyksellä.

## Lähteet

## Kirjallisuutta

* Lampela, Seppo: *Väkivallan perintö.* Johnny Kniga, 2020. .
Aamuöiseen sateeseen

__NOTOC__
**Aamuöiseen sateeseen** on Kauko Röyhkän studioalbumi, joka julkaistiin 9. joulukuuta 2016 levymerkillä Svart Records. Kappaleet ”Aamuöiseen sateeseen”, ”Hippityttö helvetistä” ja ”Malja onnelle” ovat ennen julkaisemattomia sävellyksiä ja sanoituksia, muut kappaleet ovat uusia versioita Röyhkän vanhoista kappaleista.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Aamulehti: 
* Rumba: 7,1/10
* Savon Sanomat:  
* Soundi: 

## Lähteet
Izaak Walton

**Izaak Walton** (1593 Stafford, Englanti – 1683 Winchester, Englanti) oli englantilainen kirjailija, kauppias ja tilanomistaja. Hän kirjoitti elämäkertoja, mutta merkittävin teos hänen tuotannossaan on *Oivallinen onkimies* (1653), jossa kalastaja Piscator ja metsästäjä Venator keskustelevat harrastuksistaan. Teoksessa on myös kalastuksen opastusta. Se on ollut suosittu kirja, ja siitä on englanniksi otettu yli 300 painosta.

## Suomennetut teokset
* *Oivallinen onkimies* (*The Compleat Angler, Or, The Contemplative Man's Recreation*, 1653), suom. Kai Kaila, Helsinki: Otava 1974 

## Lähteet

## Aiheesta muualla

*
Tapiolan Viihdeorkesteri

**Tapiolan Viihdeorkesteri** on vuonna 1987 perustettu noin 20-jäseninen orkesteri, joka soittaa kevyttä musiikkia. Se toimii yhteistyössä Espoon Työväenopiston kanssa. 

Espoon kaupungin kulttuurilautakunta perusti viihdemusiikkiryhmän aikuisille harrastajasoittajille. Ensimmäisiin harjoituksiin Tuulimäen väestösuojaan tuli 12 soittajaa: kolme hanuria, kolme klarinettia, kaksi saksofonia, kaksi huilua, kitara ja viulu. Kapellimestarina toimi Anna-Maija Joensuu. Orkesteri toimi aluksi nimellä Maanalaiset.

Kapellimestari Yrjö Hjeltin kaudella (1988–1995) orkesteri esiintyi mm. Kuopio tanssii ja soi -tapahtumassa, Jazzlinnoitustapahtumassa Haminassa, Imatran Big Band festivaaleilla sekä lukuisissa muissa tilaisuuksissa. Oman konsertin orkesterilla oli 1990 Espoon kulttuurikeskuksen Louhi-salissa.

Yrjö Hjeltin jälkeen kapellimestarina jatkoi Markus Fagerudd. Hänen kaudellaan vietettiin orkesterin 10-vuotisjuhlia Otaniemessä. Tällöin orkesterissa soitti 23 henkeä. Sovituksia orkesterille tekivät Yrjö Hjelt, Roger Freundlich, Kati Kujala-Räty ja Jorma Kaskenmäki. Markus Fageruddin kaudella esiinnyttiin mm. April Jazzissa.

Syksyllä 1998 Teppo Alestalo ryhtyi johtamaan Maanalaisia. 1999 orkesteri sai uuden nimen Tapiolan Viihdeorkesteri, lyhyemmin TVO.

Orkesteri on esiintynyt lukuisissa paikoissa mm. sairaaloissa, vanhainkodeissa, päiväkodeissa, kouluissa, firmojen juhlissa, vanhojen tansseissa, Espoon kaupungin uudenvuoden juhlissa, tanssiaisissa ja Espoopäivillä.

Tapiolan Viihdeorkesterilla on ollut useita kapellimestareita 2000-luvulla. He ovat yleensä olleet opintojensa loppuvaihetta suorittavia kapellimestarikokelaita Sibelius Akatemiasta. Heitä ovat olleet Sami Hannula, Jarkko Aaltonen, Aino Koskela, Okko Kivikataja, Juuso Wallin, Hanna Lehtonen, Risto Sojakka, Sauli Saarinen. 2020 lähtien orkesteria on johtanut Erle Kont.

## Lähteet
Melanaulakala

**Melanaulakala** (*Triacanthus biaculeatus*) on naulakaloihin kuuluva kalalaji. Lajia tavataan indopasifiselta merialueelta. 

## Koko ja ulkonäkö
Melanaulakala voi kasvaa suurimmillaan noin 30 cm pitkäksi. Laji on ruumiinrakenteeltaan korkearuumiinen, soikeanmuotoinen ja kuono työntyy eteenpäin. Kalalla on kaksi selkäevää, joista etumainen on lyhyempi. Etumaisen selkäevän ensimmäinen ruoto on pidentynyt. Melanaulakalan pyrstöevä on haarautunut ja vatsaevät ovat pitkät ja kapeat. Väriltään melanaulakala on hopeanharmaa, etumainen selkäevä on musta ja taaempi selkäevä, rintaevät ja pyrstöevä ovat keltaiset.

## Levinneisyys ja elintavat
Melanaulakalan levinneisyysalue ulottuu Bengalinlahdelta Australiaan ja Japaniin asti. Laji liikkuu rannikon hiekka- tai mutapohjaisilla alueilla ja sen ravintoa ovat selkärangattomat eläimet.

Melanaulakalaa saadaan sivusaaliina trooleilla ja nuotilla. Se on syötävä, mutta ruotoisuutensa vuoksi sitä pidetään roskakalana.

## Lähteet
Huominen on uni

__NOTOC__
**Huominen on uni** on Kauko Röyhkän, Anna Inginmaan sekä The Hypnomenin yhteisalbumi, joka julkaistiin 29. tammikuuta 2016 levymerkillä Stupido Records.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 
* Keskisuomalainen: 
* Soundi: 

## Lähteet
Osakemyynti

**Osakemyynti** tarkoittaa pörssilistautumisessa sitä, että osakeyhtiön nykyiset osakkeenomistajat myyvät osakkeitaan uusille omistajille. 

Pörssilistautumisen yhteydessä voidaan järjestää osakemyynti, osakeanti tai näiden yhdistelmä. Toisin kuin osakeannissa, osakemyynnissä yhtiö ei saa lisää pääomaa eikä sen osakkeiden lukumäärä kasva.

Osakemyynnillä voidaan tarkoittaa myös muuta osakkeiden myyntiä, joka ei tapahdu listautumisen yhteydessä.

## Lähteet
Etelän peto

__NOTOC__
**Etelän peto** on Kauko Röyhkän studioalbumi, joka julkaistiin 16. toukokuuta 2014 levymerkillä Svart Records. LP:n kannet on kuvannut valokuvataiteilija Juha Metso.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Kaaoszine: 9/10
* Rumba: 
* Soundi: 

## Lähteet
Luettelo Fennoskandian mannerjäätikön jääjärvistä

**Luettelo Fennoskandian mannerjäätikön jääjärvistä** sisältää viime Veiksel-jääkauden (130&nbsp;000–10&nbsp;000&nbsp;vuotta sitten) ja mahdollisesti aikaisempien jääkausien tunnetut jääjärvet. Laajimmillaan on Fennoskandian mannerjäätikkö sijainnut Norjan, Ruotsin, Suomen, Venäjän, Viron, Latvian, Liettuan, Valko-Venäjän, Puolan, Saksan ja Tanskan alueilla. Mannerjäätikköä on esiintynyt samalla alueella usealla eri jääkaudella viimeisen 1,8 miljoonan vuoden aikana.

### Suuret jääjärvet
* Baltian jääjärvi 
* Ancylusjärvi 
* Vienanmeren jääjärvi

### Pohjois-Suomi
* Könkämäenon jääjärvi 
* Lätäsenon jääjärvi 
* Muonion jääjärvi 
* Pöyrisjärven jääjärvi 
* Käkkälöjoen jääjärvi 
* Ounasjoen jääjärvi 
* Äkäslompolon jääjärvi 
* Kaamasjoen jääjärvi 
* Inarin jääjärvi 
* Porttipahdan jääjärvi 
* Saariselän jääjärvet 
* Posoaavan jääjärvi 
* Moskujärven jääjärvi 
* Soklin jääjärvi 
* Värriöjoen jääjärvi 
* Sallan jääjärvi 
* Kitkan jääjärvi 
* Kuusamon jääjärvi 

### Etelä-Suomi
* Etelä-Saimaan jääjärvi 
* Säämingin jääjärvi 
* Pohjois-Karjalan jääjärvi 
* Ilomantsin jääjärvi 
* Pielisen jääjärvi 
* Sotkamon jääjärvi 

### Norjan ja Ruotsin Skandit
* Sitasin jääjärvi 
* Akkan jääjärvi 
* Langasin jääjärvi 
* Sitojauren jääjärvi 
* Nedre Glomsjø 

### Keski- ja Etelä-Ruotsi
* Vätternin jääjärvi 
* Tidanin jääjärvi 
* Bolmenin jääjärvi 

### Venäjä ja Baltian maat
* Äänisen jääjärvi 
* Laatokan jääjärvi 
* Peipsin jääjärvi 
* Jää-Võrtsjärv 

## Lähteet

## Aiheesta muualla
* 
*
Aleksi Räsänen

**Aleksi Juhani Räsänen** (s. 13. lokakuuta 2005 Espoo) on suomalainen pöytätennispelaaja.

Räsänen on voittanut 15- ja 17-vuotiaiden suomenmestaruuden kaksinpelissä vuonna 2021. Räsänen oli myös aikuisten SM-kilpailuissa pronssilla vuonna 2021. Hän on nuorin pöytätenniksen SM-mitalisti miesten sarjassa.

Räsänen pelaa Suomen mestaruussarjaa PT Espoossa, jossa hän voitti mestaruuden kaudella 2022-2023.

Kaudella 2023–2024 Räsänen pelaa sarjapelejä Italiassa ja Ruotsissa .

## Lähteet
* https://tabletennis.guide/profile.php?name=aleksi-rasanen-135982
*https://www.sptl.fi/sptl_uudet/ 

### Viitteet
Osred II

**Osred II** (k. 14. syyskuuta 792) oli Northumbrian kuningas 789–790. Hän oli kuningas Alhredin poika. 

Osred nousi valtaistuimelle Ælfwald I:n murhan jälkeen vuonna 789. Hän hallitsi vain vuoden verran, jonka jälkeen hänet ajettiin maanpakoon. Anglosaksien kronikan mukaan Osred pakeni Mansaarelle. Osred kuitenkin palasi sieltä ja nousi uudelleen valtaistuimelle, mutta kuningas	Æthelred I otti Osredin vangiksi ja surmasi hänet vuonna 792.

## Lähteet
Joseph Wambaugh

**Joseph Wambaugh** (22. tammikuuta 1937 Pittsburgh, Pennsylvania – 28. helmikuuta 2025 Rancho Mirage, Kalifornia) oli yhdysvaltalainen jännityskirjailija. Hän oli ammatiltaan poliisi ja työskenteli poliisina vielä kahden ensimmäisen teoksensa ilmestyessä, mutta hän jättäytyi täystoimiseksi kirjailijaksi kirjojen menestyksen ansiosta.

*Onion Fieldin* (1973) Wambaugh kirjoitti vapaana kirjailijana. Dokumentaarinen teos kertoo kahdesta hänen poliisikollegastaan, ja poliisiaiheista dokumentaariseen tyyliin kertovat myöhemmätkin teokset. Teoksissa on mustaa huumoria.

Wambaugh'n romaani *Kuoropojat* on yhdysvaltalaisen Mystery Writers of American (MWA) (CWA) vuonna 1995 julkaisemassa luettelossa sadasta kaikkien aikojen parhaasta rikosromaanista sijalla 93.

## Suomennetut teokset
* *Lyhyempi korsi* (*The black marble*), suom. Väinö J. Tervaskari, Librum 1981 
* *Uudet sadanpäämiehet* (*The new centurions*), suom. Väinö J. Tervaskari, Librum 1982  
* *Kuoropojat* (*The choirboys*), suom. Väinö J. Tervaskari, Librum 1983 
* *Tähtien tekijä* (*The glitter dome*), suom. Jukka Tuomainen, Hämeenlinna: Karisto 1983 
* *Murharyhmä* (*Delta star*), suom. Eero Mänttäri, Hämeenlinna: Karisto 1985 
* *Salaisuudet* (*The secrets of Harry Bright*), suom. Eero Mänttäri, Hämeenlinna: Karisto 1986 
* *Kultainen appelsiini* (*The Golden Orange*), suom. Kaarina Jaatinen, Hämeenlinna: Karisto 1991 
* *Lyhyempi korsi* (*The black marble*), suom. Väinö J. Tervaskari, Librum 1981 
* *Uudet sadanpäämiehet* (*The new centurions*), suom. Väinö J. Tervaskari, Librum 1982  
* *Kuoropojat* (*The choirboys*), suom. Väinö J. Tervaskari, Librum 1983 
* *Tähtien tekijä* (*The glitter dome*), suom. Jukka Tuomainen, Hämeenlinna: Karisto 1983 
* *Murharyhmä* (*Delta star*), suom. Eero Mänttäri, Hämeenlinna: Karisto 1985 
* *Salaisuudet* (*The secrets of Harry Bright*), suom. Eero Mänttäri, Hämeenlinna: Karisto 1986 
* *Kultainen appelsiini* (*The Golden Orange*), suom. Kaarina Jaatinen, Hämeenlinna: Karisto 1991 

## Lähteet
Tonje Brenna

**Tonje Brenna** (s. 21. lokakuuta 1987) on norjalainen työväenpuolueen poliitikko, joka toimi Norjan työ- ja sosiaaliministerinä vuosina 2023–2025. Tätä ennen hän oli opetusministeri vuosina 2021–2023.

Tonje Brenna oli AUF:n pääsihteerinä mukana järjestön kesäleirillä Utøyalla vuonna 2011, ja selviytyi sitä vastaan tehdystä terrori-iskusta.

## Bibliografia
* Brenna, Tonje: *22. juli og alle dagene etterpå*. J.M. Stenersens forlag, 2021. 

## Lähteet

## Aiheesta muualla
* Tonje Brenna Norjan suurkäräjien nettisivuilla
Pacháki

**Pacháki** () eli **Mikró Nisí (tis Páchis)** (Μικρό Νησί (της Πάχης)) on pieni Kreikan saari, joka kuuluu Argo-Saronisiin saariin ja sijaitsee Saroninlahteen kuuluvassa Mégaranlahdessa Páchin kylän edustalla. Saaren pinta-ala on noin 0,028 neliökilometriä ja se on asumaton (vuonna 2011). Hallinnollisesti Pacháki kuuluu Mégaran kuntaan, Länsi-Attikan alueyksikköön ja Attikan alueeseen.

Pacháki on toisen nimensä ”(Páchin) Pieni saari” mukaisesti pienempi Páchin edustan kahdesta saaresta, joista suurempi on Páchi eli Megálo Nisí tis Páchis (”Páchin suuri saari”). Pacháki on partiolaisten käytössä. Joskus Pacháki on tulkittu samaksi saareksi kuin antiikin lähteiden mainitsema *Minoa* (), mutta Minoan sijainnista on myös muita teorioita.

## Lähteet
Mikró Nisí

**Mikró Nisí** (, ”Pieni saari”) voi viitata seuraaviin saariin Kreikassa:

* Mikró Nisí, saari Jooniansaarten saariryhmässä lähellä Zákynthosta
* Mikró Nisí eli Petrádi, saari Pohjoisen Egean saarten saariryhmässä lähellä Lesbosta
* Pacháki eli Mikró Nisí (tis Páchis), saari Argo-Saronisten saarten saariryhmässä Mégaranlahdessa

## Katso myös

* Mikronísi, useita paikkoja
Bioretec

**Bioretec Oy** on suomalainen yritys, joka valmistaa lääkinnällisiä laitteita. Bioretec listautui Helsingin pörssin First North -listalle 28. syyskuuta 2021.

## Lähteet
Osakesalkku

**Osakesalkku** tarkoittaa osakesijoittajan kokoelmaa eri yritysten osakkeita.

Osakesalkku liittyy *suoraan* osakesijoittamiseen. Siinä sijoitukset tehdään hankkimalla osakesalkkuun haluttujen yritysten osakkeita, usein osakepoiminnan avulla. Jos tehdään *epäsuora* osakesijoitus esimerkiksi osakerahastoon, ei koota osakesalkkua itse, vaan sijoitetaan kyseisen sijoituskohteen osakesalkkuun.

Riskin pienentämiseksi suositellaan usein osakesalkun hajauttamista moniin eri osakkeisiin. Hajautuksen vastakohta on hankkia osakesalkkuun yhden tai vain harvojen yhtiöiden osakkeita.

Niillä suomalaisilla, joilla oli pörssiosakkeita vuonna 2021, keskimääräinen osakesalkun koko oli 28 700 euroa. Osakesalkun mediaanikoko oli 7 500 euroa.

## Katso myös

* Portfolioteoria

## Lähteet
Páchi (saari)

**Páchi** () eli **Megálo Nisí (tis Páchis)** (Μεγάλο Νησί (της Πάχης)) on pieni Kreikan saari, joka kuuluu Argo-Saronisiin saariin ja sijaitsee Saroninlahteen kuuluvassa Mégaranlahdessa Páchin kylän edustalla. Saaren pinta-ala on noin 0,088 neliökilometriä ja se on asumaton (vuonna 2011). Hallinnollisesti Páchi kuuluu Mégaran kuntaan, Länsi-Attikan alueyksikköön ja Attikan alueeseen.

Páchi on toisen nimensä ”(Páchin) Suuri saari” mukaisesti suurempi Páchin edustan kahdesta saaresta, joista pienempi on Pacháki eli Mikró Nisí tis Páchis (”Páchin pieni saari”).

## Lähteet
Mount Holly (New Jersey)

**Mount Holly** on kunta (*township*) New Jerseyn osavaltiossa, Yhdysvalloissa. Sen väkiluku oli 9&nbsp;981 vuonna 2020. Kunta toimii Burlingtonin piirikunnan hallintokeskuksena.

## Väestö
Vuonna 2020 Mount Hollyn 9&nbsp;981 asukkaasta valkoisia oli 65,5&nbsp;%, mustia 24,4&nbsp;% ja aasialaisia 1,6&nbsp;%. Vuonna 2019 11,3&nbsp;% asukkaista puhui kotonaan jotain muuta kieltä kuin englantia ja 5,5&nbsp;% asukkaista oli syntynyt ulkomailla.

## Kuvia kunnasta

Kuva:Historic American Buildings Survey Nathaniel R. Ewan, Photographer March 15, 1936 SOUTHEAST ELEVATION - Burlington County Courthouse, High Street, Mount Holly, Burlington County, HABS NJ,3-MOUHO,1-1.tif|Burligtonin piirikunnan oikeustalo.
Kuva:Mount Holly Train Station.jpg|Mount Hollyn juna-asema.


## Lähteet

## Aiheesta muualla
Páchi

**Páchi** () voi viitata seuraaviin paikkoihin Kreikassa:

* Páchi, kylä Mégaran kunnassa Länsi-Attikan alueyksikössä Attikan alueella
* Páchi eli Megálo Nisí tis Páchis (”Páchin suuri saari”), saari Argo-Saronisten saarten saariryhmässä Páchin kylän edustalla
* Pacháki eli Mikró Nisí tis Páchis (”Páchin pieni saari”), saari Argo-Saronisten saarten saariryhmässä Páchin kylän edustalla
Pétasi

**Pétasi** (, myös *Petássi*, Πετάσσι) on pieni Kreikan saari, joka kuuluu Argo-Saronisiin saariin ja sijaitsee Hydran saaren länsirannikon edustalla sen ja Dokóksen saaren välissä. Saaren pinta-ala on noin 0,33 neliökilometriä ja se on asumaton (vuonna 2011). Hallinnollisesti Pétasi kuuluu Hydran kuntaan, Saarten alueyksikköön ja Attikan alueeseen. Pétasin ja Hydran välinen etäisyys on noin 260 metriä.

## Lähteet
Platonísi (Hydra)

**Platonísi** () eli **Aléxandros** (Αλέξανδρος) on pieni Kreikan saari, joka kuuluu Argo-Saronisiin saariin ja sijaitsee Hydran saaren lounaispuolella. Saaren pinta-ala on noin 0,34 neliökilometriä ja se on asumaton (vuonna 2011). Hallinnollisesti Platonísi kuuluu Hydran kuntaan, Saarten alueyksikköön ja Attikan alueeseen. Platonísin ja Hydran välillä on etäisyyttä noin kilometrin verran.

## Lähteet
Skyllí

**Skyllí** () on pieni Kreikan saari, joka kuuluu Argo-Saronisiin saariin ja tarkemmin Tselevínian saariin, ja sijaitsee Argoliin niemimaan itäpään Skýllaion niemen edustalla. Saaren pinta-ala on noin 0,36 neliökilometriä ja se on asumaton. Hallinnollisesti Skyllí kuuluu Póroksen kuntaan, Saarten alueyksikköön ja Attikan alueeseen.

Skyllí muodostuu kahdesta osasta, joita yhdistää kapea, vain noin 30 metrin levyinen kannas. Saaren lounaispuolella sijaitsee Spathín saari, joka kuuluu myös Tselevínian saariin.

## Lähteet
Ebbe Sommar

**Ebbe Axel Erik Sommar** (s. 27. maaliskuuta 1928 Harlu) on suomalainen yritysjohtaja ja  vuorineuvos.

Sommarin vanhemmat olivat toimitusjohtaja, diplomi-insinööri Georg Alexander Sommar ja Ilmo Gretel Svinhufvud, presidentti P. E. Svinhufvudin tytär. Hänen puolisonsa 1949–1981 oli Raija Sinikka Konkonen, vuonna 1983 hän avioitui Maila Anneli Pärnäsen kanssa. Ebbe Sommarin veli oli yrittäjä, yritysjohtaja ja teollisuusneuvos Pehr Sommar. Ebbe Sommar tuli ylioppilaaksi Helsingin suomalaisesta lyseosta 1947 ja valmistui insinööriksi 1952 ja paperiteollisuuden diplomi-insinööriksi Teknillisestä korkeakoulusta 1957. Hän oli isänsä perustaman Metallikutomo-yrityksen apulaisinsinööri 1952–1956, Enso-Gutzeit -yhtiön Summan tehtaan käyttöinsinööri 1957–1962, Metsäliiton Paperin Kirkniemen tehtaan tuotantopäällikkö 1962–1973, Metsäliiton Teollisuuden Kirkniemen paikallisjohtaja 1974–1979 ja toimitusjohtaja 1979–1986 sekä Metsä-Serlan toimitusjohtaja 1987–1990. Jäätyään Metsä-Serlasta eläkkeelle 1990 Sommar toimi vielä konsulttina Myllykoski-yhtiön palveluksessa Saksassa. Sommarilla oli työuransa aikana lukuisia liike-elämän luottamustoimia. Vuonna 1987 vuorineuvoksen arvon saanut Sommar on sotilasarvoltaan reservin kapteeni (1988).

## Lähteet
Antoinette

**Antoinette** on ranskalaislähtöinen naisen etunimi. Se on deminutiivi- eli hellittelymuoto Anton-miehennimen ranskalaisesta vastineesta *Antoine*. Suomalainen nimi Toini saattaa olla Antoinetten lyhentymä.

Digi- ja väestötietoviraston mukaan Suomessa oli joulukuun 2024 loppuun mennessä tilastoitu 350 Antoinette-nimistä naista.

## Tunnettuja Antoinetteja
* Marie Antoinette (1755–1793), Ranskan kuningatar
* Antoinette Batumubwira (s. 1956), burundilainen poliitikko
* Antoinette Frank (s. 1971), yhdysvaltalainen murhaaja
* Antoinette Guedia (s. 1995), kamerunilainen uimari
* Antoinette de Jong (s. 1995), alankomaalainen pikaluistelija ja olympiamitalisti
* Antoinette Nana Djimou Ida (s. 1985), ranskalainen yleisurheilun moniottelija
* Antoinette Uys (s. 1976), eteläafrikkalainen sulkapalloilija
* Antoinette Vallgren (1858–1911), ruotsalainen kuvanveistäjä

## Lähteet
Spathí (saari)

**Spathí** (, myös *Spathý*, Σπαθύ) on pieni Kreikan saari, joka kuuluu Argo-Saronisiin saariin ja tarkemmin Tselevínian saariin, ja sijaitsee Argoliin niemimaan itäpään Skýllaion niemen edustalla. Saaren pinta-ala on noin 0,32 neliökilometriä ja se on asumaton. Hallinnollisesti Spathí kuuluu Póroksen kuntaan, Saarten alueyksikköön ja Attikan alueeseen.

Spathín koillispuolella sijaitsee Skyllín saari, joka kuuluu myös Tselevínian saariin. Saarten välinen etäisyys toisistaan on noin 260 metriä. Spathín etäisyys mantereesta on noin sata metriä.

## Lähteet

## Aiheesta muualla
Somerville (New Jersey)

**Somerville** on kunta (''borough'') New Jerseyn osavaltiossa, Yhdysvalloissa. Sen väkiluku oli 12&nbsp;346 vuonna 2020. Kunta toimii Somersetin piirikunnan hallintokeskuksena.

## Väestö
Vuonna 2020 Somervillen 12&nbsp;346 asukkaasta valkoisia oli 70,0&nbsp;%, aasialaisia 12,4&nbsp;% ja mustia 10,8&nbsp;%. Vuonna 2019 29,1&nbsp;% asukkaista puhui kotonaan jotain muuta kieltä kuin englantia ja 24,9&nbsp;% asukkaista oli syntynyt ulkomailla.

## Kuvia kunnasta

Kuva:J. Harper Smith Mansion, Somerville, NJ - looking northeast.jpg|J. Harper Smithin kartano.
Kuva:2018-05-29 19 15 09 View east along New Jersey State Route 28 (Gaston Avenue) at Main Street in Somerville, Somerset County, New Jersey.jpg


## Lähteet

## Aiheesta muualla
Seksuaali- ja sukupuolivähemmistöjen oikeudet Saksassa

**Seksuaali- ja sukupuolivähemmistöjen oikeudet ovat [[Saksa|Saksassa]]** hyvällä tasolla, vaikkakin maassa esiintyy jonkin verran vihapuhetta. Edistystä on tapahtunut nopeaan tahtiin toisen maailmansodan jälkeen.

## Historia
Homoseksuaalisuus kriminalisoitiin Pyhässä saksalais-roomalaisessa keisarikunnassa vuonna 1532.

Huhujen mukaan Preussin kuningas Fredrik Suuri oli homoseksuaali. Historijoitsija Johann Georg Zimmermann kirjoitti kuninkaan olevan tunnettu "kreikkalaisesta rakkausmieltymyksestään". Fredrik myös tilasi useita patsaita, jotka kuvaavat Antinoosista sekä miesten välisiä suhteita. 

Napoleonin aikana homoseksuaalisuus laillistettiin, mikäli sen osalliset olivat aikuisia.

Vuonna 1871 Saksan keisarikunta kriminalisoi ”luonnonvastaiset teot” ns. pykälä 175:n nojalla, joka langetti homoseksuaalisista teoista enimmillään kuuden kuukauden vankeustuomion. Nämä homoseksuaaliset teot eivät koskeneet naisten välisiä suhteita.

Pykälää kritisoi äänekkäästi mm. saksalainen lääkäri ja seksologi Magnus Hirschfeld. Maailmansotien välisenä aikana gay-kulttuuri kukoisti erityisesti Berliinissä, josta löytyi paljon vähemmisöille suunnattuja kirjoja, teattereita ja yökerhoja. Hitler näki homoseksuaalisuuden uhkana Saksan tulevaisuudelle, koska homoseksuaalit eivät voineet tuottaa uusia arjalaisia lapsia valtakunnalle. Ernst Röhmiä syytettiin virallisten tietojen mukaan homoseksuaalisuudesta pitkien puukkojen yönä. Kolmannen valtakunnan aikana pykälä 175 laajennettiin koskemaan myös naisten välisiä seksuaalisia suhteita ja Gestapo alko kerätä epäiltyjen nimiä niin sanotulle pinkille listalle. Keskitysleireille joutuneiden homoseksuaalien määrästä ei ole varmuutta ja se vaihtelee 5000 ja 15 000 välillä: monet pitivät seksuaalisuutensa salassa ja natsit tuhosivat suurimman osan leirien asiakirjoista ennen niiden hylkäämistä.

Toisen maailmansodan jälkeen sekä Länsi- että Itä-Saksassa säilytettiin pykälä 175 jossain muodossa. Kaikki sateenkaariyhdistykset ja näitä myötäilevät julkaisut kiellettiin Itä-Saksassa kun taas Länsi-Saksassa ne sallittiin. Isä-Saksassa monet luterilaiset kirkot antoivat suojaa seksuaalivähemmistöille ja antoivat näiden käyttää tilojaan kiellettyjen järjestöjen kokoontumispaikkana.. Pykälä 175 kumottiin virallisesti vuonna 1994.

## Nykyään
Kaikki Natsi-Saksan aikana homoseksuaalisuudesta tuomion saaneet saivat armahduksen vuonna 2002. Vuonna 2017 tämä laajennettiin myös niihin, jotka saivat tuomionsa sodan jälkeen. Näille henkilöille myönnettiin myös samana vuonna rahallisia korvauksia: 3000 euroa sekä 1500 euroa lisää jokaisesta vankilassa vietetystä vuodesta. Korvaukseen oikeutettuja on noin 5000..

Samaa sukupuolta olevat parit ovat saaneet mennä naimisiin vuodesta 2017 lähtien. Avioliitto-oikeuden puolesta äänestivät yksimielisesti sosiaalidemokraatit, vihreä ja vasemmisto. Kristillisdemokraattien 309 edustajasta 225 äänesti vastaan, 75 puolesta, 4 tyhjää. Lopullinen tulos oli 393–226. 

Vuoden 2019 alusta alkaen saksalaiset ovat voineet merkitä sukupuolekseen ”divers” eli jokin muu kuin mies tai nainen.

## Virstanpylväitä

## Lähteet

## Aiheesta muualla
Varvaroúsa (Sýros)

**Varvaroúsa** () on pieni Kreikan saari, joka kuuluu Kykladien saariryhmään ja sijaitsee Sýroksen saaren luoteisrannikon edustalla. Saaren pinta-ala on noin 0,027 neliökilometriä. Vuoden 2011 väestönlaskennassa saarelle oli kirjattu kaksi asukasta, mutta satelliittikuvassa pienellä kalliosaarella ei näy merkkejä asutuksesta, ja toisaalla sitä kutsutaan autiosaareksi. Hallinnollisesti Varvaroúsa kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.

Sýroksen pääsaaren puolella Varvaroúsan saarta vastapäätä sijaitsee Varvaroúsan ranta.

## Lähteet
Subantarktiset saaret

**Subantarktiset saaret** ovat 60° S leveysasteen pohjoispuolella sijaitsevia saaria. Koska ne ovat antarktisten alueiden pohjoispuolella, niitä ei pidetä varsinaisina Etelämantereeseen kuuluvina saarina. Subantarktisilla saarilla on vierailtu harvoin, ja tieto niistä ja erityisesti niiden geologiasta on erittäin vähäistä. Subantarktisten saarien lämpötilat vaihtelevat noin 0–10 °C:n välillä. Valtaosalla subantarktisista saarista ei ole pysyvästi lunta, ja sade tulee yleensä vetenä tai räntänä.
 
Subantarktisia saaria ovat:
* Etelä-Georgia
* Eteläiset Sandwichsaaret
* Macquariensaari
* Campbellsaaret
* Bouvet’nsaari
* Antipodisaaret
* Kergueleninsaaret
* Heard ja McDonaldinsaaret
* Aucklandinsaaret
* Prinssi Edwardin saaret
* Crozetsaaret
* Bountysaaret
* Diego Ramírez -saaret
* Ildefonsosaaret
* Amsterdamsaari
* Île Saint-Paul

## Lähteet
Pierre-Perthuis

**Pierre-Perthuis** on kunta Ranskassa Yonnen departementissa Bourgogne-Franche-Comtén alueella. Se sijaitsee Curejoen varrella, noin 15 kilometriä Avallonin kaupungista lounaaseen.

Pierre-Perthuis on saanut nimensä kuusi metriä korkeasta kalliokaaresta josta käytetään nimeä "*Pierre Percée*" tai "*Roche Percée*". Paikallinen linna *Château de Pierre-Perthuis* kärsi tuhoista satavuotisessa sodassa 1400-luvulla. Tuolloin linnan valloittivat ensin Kaarle VII:n joukot ja sitten Filip III:n joukot. Nykyään linnasta on jäljellä vain rauniot.

Kunnan alueella on kolme historiallista siltaa. Joen kapeimmassa kohdassa on silloista vanhin *Pont de Ternos*. Se on rakennettu todennäköisesti 1600-luvulla, ja se saattaa olla Vaubanin rakennuttama. Aivan tämän sillan viereen on rakennettu 1800-luvulla 33 metriä korkea silta *Grand Pont*. Kolmas silta *Pont du Vearnais* on rakennettu tulvan tuhoaman sillan paikalle 1800-luvulla. Siltaa pitkin pääsee roomalaiselle tielle.

Kunta on osa Morvanin luonnonpuistoa (*Parc naturel régional du Morvan*).


Tiedosto:Tour_Pierre-Perthuis.JPG|Château de Pierre-Perthuisin raunioita
Tiedosto:201-Pierre_Perthuis.JPG|Pont de Ternos ja Grand Pont
Tiedosto:Pont_du_Vearnais,_à_Pierre-Perthuis.JPG|Pont du Vearnais


## Lähteet

## Aiheesta muualla
Morristown (New Jersey)

**Morristown** on kunta (*town*) New Jerseyn osavaltiossa, Yhdysvalloissa. Sen väkiluku oli 20&nbsp;180 vuonna 2020. Kunta toimii Morrisin piirikunnan hallintokeskuksena.

## Väestö
Vuonna 2020 Morristownin 20&nbsp;180 asukkaasta valkoisia oli 77,9&nbsp;%, mustia 8,8&nbsp;% ja aasialaisia 5,8&nbsp;%. Vuonna 2019 34,3&nbsp;% asukkaista puhui kotonaan jotain muuta kieltä kuin englantia ja 26,3&nbsp;% asukkaista oli syntynyt ulkomailla.

## Kuvia kunnasta

Kuva:MorrisCountyCourthouse.jpg|Morrisin piirikunnan oikeustalo.
Kuva:Sunrise Lake Beach at Lewis Morris Park in Morristown, NJ.jpg|Sunrise Lake Beach.


## Lähteet

## Aiheesta muualla
Jennifer Jason Leigh’n filmografia

Tämä on näyttelijä **[[Jennifer Jason Leigh|Jennifer Jason Leigh’n]] filmografia**.

## Elokuvat

## Televisio

## Lähteet

* 

## Aiheesta muualla

*
Micael Borges

**Micael Leandro de Farias Borges** (s. 12. joulukuuta 1988 Rio de Janeiro, Rio de Janeiro) on brasilialainen näyttelijä. 

Borges aloitti uransa vuonna 2001 elokuvassa *Copacabana* ja erottui vuonna 2002 elokuvassa ''Jumalan kaupunki''. vuonna 2009 hän oli 16. Telenovela *Young Hearts* of Globon. Oli myös *Rebelde Brasil* (2011) päähenkilö, jossa hän sai kansallista mainetta. 

## Filmografia

## Aiheesta muualla
*
Pontaubert

**Pontaubert** on kunta Ranskassa Yonnen departementissa Bourgogne-Franche-Comtén alueella. Se sijaitsee Cousinjoen varrella, noin 5 kilometriä Avallonin kaupungista länteen.

Kunnan nähtävyys on romaaninen kirkko *Notre-Dame-de-la-Nativité*. Kirkko on rakennettu 1100-luvun lopulla ja 1200-luvun alussa.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Woodbury (New Jersey)

**Woodbury** on kaupunki New Jerseyn osavaltiossa, Yhdysvalloissa. Sen väkiluku oli 9&nbsp;963 vuonna 2020. Kaupunki toimii Gloucesterin piirikunnan hallintokeskuksena.

## Väestö
Vuonna 2020 Woodburyn 9&nbsp;963 asukkaasta valkoisia oli 57,7&nbsp;%, mustia 25,6&nbsp;% ja aasialaisia 1,5&nbsp;%. Vuonna 2019 12,2&nbsp;% asukkaista puhui kotonaan jotain muuta kieltä kuin englantia ja 8,1&nbsp;% asukkaista oli syntynyt ulkomailla.

## Kuvia kaupungista

Kuva:GLOUCESTER COUNTY COURTHOUSE, WOODBURY, NJ.jpg|Gloucesterin piirikunnan oikeustalo.
Kuva:2020-10-10 13 43 36 View north along Gloucester County Route 551 (Salem Avenue) at New Jersey State Route 45 (Broad Street) in Woodbury, Gloucester County, New Jersey.jpg


## Lähteet

## Aiheesta muualla
Mays Landing

**Mays Landing** on CDP Hamilton Townshipissä, New Jerseyn osavaltiossa, Yhdysvalloissa. Sen väkiluku oli arvion mukaan 2&nbsp;524 vuonna 2021. Alue toimii Atlanticin piirikunnan hallintokeskuksena.

## Väestö
Vuonna 2010 Mays Landingin asukkaista valkoisia oli 89,0&nbsp;%, mustia 5,5&nbsp;% ja aasialaisia 1,0&nbsp;%.

## Kuvia alueelta

Kuva:Atlantic County Courthouse.jpg|Atlanticin piirikunnan oikeustalo.
Kuva:Mays Landing New Jersey.jpg


## Lähteet

## Aiheesta muualla